Hoffsveien (Oslo)

Hoffsveien (1-83, 4-92) er en vei i Oslo. Den går mellom Drammensveien på Skøyen og Sørkedalsveien ved Smestad, i bydel Ullern.

Veien fikk navn i 1893 etter Hoff gård, som ligger i nr. 40.

Bebyggelsen kan grovt sett deles i to: boliger i øvre del av veien og industribygg i nedre del. Blant de siste er tidligere Eureka mek. verkstedIndustrimuseum.no i nr. 1, som ble ombygget i 1980-årene, men der teglsteinsfasaden er beholdt. Nr. 30 er en fjorten etasjers høyblokk som inngår i boligområdet Hoff terrasseHoff terrasse sameie, oppført i 1948–53 ved arkitektfirmaet Torp & Torp. I tilknytning til dette er det oppført et forretnings- og verkstedsbygg i nr. 10-14 ved arkitektene Heiberg og Sandvik.Tvedt (2010), s. 248

Av annen bebyggelse kan følgende nevnes:
 Nr. 41: Gjenværende tyskerbrakke fra Smestadleiren, nå Rudolf Steiner-barnehageLinden Steinerbarnehage med nytt bygg fra 2009
 Nr. 60-64: Smestaddammen borettslag, tilknyttet OBOS, ark. Thams & Gaare
 Nr. 65A: Villa Bjørnebo (hovedbygning oppført 1904, ombygget 1950-årene)
 Nr. 67: Nedre Smestad gård (gnr/bnr 32/1), der ominnredet hovedbygning og rekonstruert stabbur inngår i et kompleks av blokker fra 1988 (ark. Kari Nissen Brodtkorb)Boligsameiet Smestad hovedgård
 Nr. 68: Laftet offisersbrakke fra Smestadleiren
 Nr. 70A-C: Tre kontorblokker oppført 2000 (ark. Niels Torp)

Referanser

Kilder


Eksterne lenker
 Lokalhistoriewiki


Kategori:Veier i Oslo
Kategori:Veier i bydel Ullern
Kategori:Veier på Skøyen (strøk)